als_Latn dik_Latn sag_Latn
Që Bamir Topi do të rikthehet aktiv jetës partiake, tashmë nuk ka më asnjë dilemë. Vetëm dy ditë më parë ai e konfirmoi vetë këtë fakt duke thënë se pas presidencës do të jetë aktiv në politikë duke thënë se sërish do të jetë në krahun e djathtë, por pa saktësuar nëse do të rikthehej në PD, nëse do të krijonte një parti të re, apo do të organizonte partitë e djathta në një grup të vetëm. Varianti i saktë pritet të konfirmohet në muajt e ardhshëm, por varianti më kryesor e rikthimit të Bamir Topit në politikë, do të jetë fillimisht mbledhja e politikanëve pro tij. Grupi i cili cilësohet si bashkëpunëtorë të tij kanë nisur të kontaktojnë njëri-tjetrin për organzimin. Mendohet se rreth Topit do të grupohen ata që cilësohen si e djathta e vërtetë, duke marrë figura nga PD-ja, por dhe duke grupuar të gjithë të djathtët anti-Berishë në një parti të vetme. Strategjia e Topi tështë pak a shumë e ngjashme me atë të Ilir Metës shtatë vjet më parë.
“LSI” dhe te e djathta
E djathta shqiptare tashmë ashtu si dhe e majta do të paraqitet me dy formacione të mëdha politike. Topi pas përfundimit të mandatit presidencial do të bashkojë në një grup partinë e Dashamir Shehit, partinë e Nard Ndokës, partinë e Spartak Ngjelës, por dhe shumë figura të së djathtës që nuk janë më pjesë e PD-së. Mes tyre spikasin mes tyre emra si Besnik Mustafaj, Aleksandër Biberaj, Omer Stringa apo dhe Bujar Leskaj dhe Gazmend Oketa. Rreth kësaj force nuk përjashtohet dhe afrimi i princit Leka, por dhe shumë figurave nga fusha e ish të përndekjurve. Është menduar që pjesë e këtij grupimi do të bëhet dhe aleanca Kuqezi e Kreshnik Spahiut. Strategjia e Topit do të jetë që të marrë sa më shuë vota për të qenë në parlament pse jo dhe për të vendosur për shumicën qeverisëse pas zgjedhjeve të ardhshme parlamentare.
Deklarata
“Unë vazhdoj të jem i fortë, vazhdoj të jem aktiv dhe s’është çudi dhe sa më afër jemi në përfundim të mandatit kjo “s’është çudi” merr një karakter afirmues. Unë zakonisht jam shumë i kujdesshëm në përpunimin e analizës, por në rast se ka një gjë që mund ta them në mënyrë kategorike, prerazi dhe qartë është që unë i takoj të djathtës, qendrës së djathtë. Kjo nuk është thjesht për të qenë luajal me formimin tënd individual. Këtu janë disa gjëra që kondisionohen nga tradita familjare, nga shumë momente të rëndësishme historike, por edhe çështje të principialitetit dhe të luajalitetit me veten në radhë të pare, por edhe me mjedisin. Qenia President të detyron që të jesh shumë i ekuilibruar dhe Presidenti është për gjithë, për të garantuar atë që njerëzit kërkojnë të shohin tek Presidenti. Përsa u përket bindjeve natyrisht bindjet janë personale për çështje, të cilat unë i kam demonstruar dhe vazhdoj t’i demonstroj dhe do t’i demonstroj, sepse janë çështje që kanë të bëjnë me bindjet e mia personale prerazi dhe qartë për të mërzitur edhe disa që kanë menduar se mund të kenë arritur të identifikojnë diçka tjetër, jo. Kjo është pjesë organike shumë gjenetike e bindjeve të mia, e familjes time dhe të gjithë rrethit farefisnor për të gjithë vlerat që i jep filozofia e një të djathte moderne të qëndrueshme, e cila sjell prosperitet për vendin”, deklaroi Presidenti Topi dy ditë më parë në emisionin “Top-Story”.
Shanset e Topit për të marrë PD-në
Grupimi në një fomacion tjetër jashtë PD-së duket se e vështirëson marrjen e partisë nga ana e Bamir Topit. Por në të vërtetë presidenti aktual, këtë e ka një strategji pikërisht për tu bërë lideri i së djathës. Në grupin e tij që do të formojë në muajt e ardhshëm, ai do të mundohet të marrë sa më shumë kundërshtarë të Brishës nga PD-ja, dhe për këtë do të shfrytëzoj dhe luftën e klaneve. Topi do të shfrytëzojë përplasjet e brendshme për të tërhequr rreth vetes të gjitha ata që rrinë në PD vetëm për shkak të Berishës, por që s’do të pranonin të udhëhiqeshin nesër, nga Basha, Olldashi apo Topalli. Kjo strategji duhet parë se sa do të funksionojë, pasi Bamir Topi në sytë e shumë demokravë tashmë shihet si një “plangprishës” që sa shkoi në Presidencë i ktheu shpinën partisë së tij për tu afruar me Edi Ramën.
Emrat që do jenë në krah të Bamir Topit
Besnik Mustafaj
Ish-ministri i Jashtëm është nga figurat më të respektuara në elektoratin blu. Mustafaj dikur një aleat mjaft i ngushtë i Berishës, tani është mjaft larg ish-liderit të tij. Janë të shumta rastet kur Mustafaj e ka kritikuar publikisht kryeministrin Berisha, dhe si “kompensim” për këtë ai nuk u zgjodh më në kryesinë e PD-së. Me Besnik Mustafajin, Bamir Topi bën një dyshe simpatike në kampin e djathtë.
Dashamir Shehi
Kreu i Lëvizjes për Zhvillim Kombëtar, Dashamir Shehi, një “tirons” i vjetër është mjaft pranë Bamir Topit, si nga origjina si nga pikëpamjet politike. I mënjanuar nga Berisha, Shehi është tashmë një nga mbështetësit e Topit.
Kreshnik Spahiu
Nënkryetari i Këshillit të Lartë të Drejtësisë, cilësohet si një nga prurjet e Bamir Topit. Pasi ishte pikërisht ky i fundit që e caktoi Spahiun në krye të KLD-së. Spahiu, i cili është edhe drejtuesi i “Aleancës Kuq e Zi”, do të rreshtohet menjëherë në krah të Topit. Aq më tepër që Berisha e ka sulmuar shpeshherë Kreshnik Spahiun për shkak të regjistrimit të popullsisë.
Nard Ndoka
Kryetari i Partisë Demokristiane, është tani në një aleancë të çuditshme me Edi Ramën dhe opozitën. E çuditshme sepse shumica e anëtarëve të opozitës nuk e honepsin dot Ndokën, por dhe ky i fundit e shikon që vendi i tij nuk është tek kampi i majtë. Dhe thirrjes së Topit për një bashkim të së djathtës ai do ti përgjigjej menjëherë.
Spartak Ngjela
Edhe avokati i cili është një djathist si në ide edhe në veprimi, kampi i majtë nuk i shkon stofës së tij. Si kritik dhe armik i madh i Berishës ai do të shkojë menjëherë në krah të Topit.
Sali Shehu
Ish-deputeti i PD-së ka qenë gjithmonë një mbështetës i Bamir Topit. Pikërisht kjo mbështetje e hapur ndaj Topit, bëri që Berisha mos ta fuste në në listat për deputetë.
Aleksandër Biberaj
Ish-deputeti dhe ish-anëtari i kryesisë së PD u largua nga të gjitha postet në PD për shkak se ai nuk i bindej as Sali Berishës dhe as Jozefina Topallit duke qenë një mbështetës i Topit.
Bujar Leskaj
Ish-ministri i Kulturës, dhe ish-deputeti i Vlorës, pas “largimit” që iu bë nga PD-ja, do të rreshtohet menjëherë pas Bamir Topit.
Gazmend Oketa
Është i vetmi nga grupimi i Topit që vazhdon të jetë deputet i Partisë Demokratike. Por Oketa, i cili është ndër politikanët më simpatikë në PD, nuk e ka fshehur kurrë mbështetjen e tij për Topin, edhe në rastet kur deputetët e PD-së kishin “marrë” urdhër që ta sulmonin me artileri Presidentin.
Të tjerët
Pjesa tjetër që do të mbështesin lëvizjen e Bamir Topit do të jenë deputetët e pakënaqur në Partinë Demokratike, por edhe të gjithë ish-deputetët mbështetës të Topit që u përjashtuan nga listat për deputetë në vitin 2009. Gjithashtu në këtë lëvizje do të rreshtohen edhe shumë figura nga shoqëria civile me pikëpamje të djathta.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn sna_Latn als_Latn war_Latn als_Latn swh_Latn als_Latn kea_Latn als_Latn pap_Latn als_Latn als_Latn als_Latn bos_Latn als_Latn kmr_Latn als_Latn als_Latn als_Latn